બિલ્વા આ અંગે જણાવે છે, “શરૂઆતમાં જયારે મારા જાણીતાં લોકોને આ કન્સેપ્ટ વિશે ખબર પડતી ત્યારે મોટા ભાગના મોઢું બગાડતા. કોઈના જીવનની અંતિમક્રિયા દ્વારા હું બિઝનેસ કરવા માંગુ છું તેમ કહી લોકો મને ઘણી નેગેટીવ વાતો કરતા. હું ભારતીય સંસ્કૃતિની વિરુદ્ધમાં કંઈ કરતી હોવાનો અહેસાસ કરાવતા. આખરે હું ભાંગી પડી. અને મેં આ પ્રોજેક્ટ પર આગળ કામ કરવાનું બંધ કરી દીધું. આમ ને આમ મેં ૬ મહિના બગાડ્યા. પણ ધીમે ધીમે મેં હિંમત ભેગી કરી અને મોક્ષશીલની સ્થાપના કરી. આજે એ જ લોકો મારી પાસે આવી પોતે કરેલી ભૂલની માફી માંગે છે અને ‘મોક્ષશીલ’ને સ્વીકારે પણ છે.”